### Beslutning

Tilbagesendes Magistratsafdelingen for Teknik og Miljø med bemærkning, at byrådet i sit møde den 10. marts 2021 har vedtaget Magistratens foranstående indstilling af 22. februar 2021.

Udlæg af område belastet af lugt inden for konsekvensområdet omkring produktionsvirksomheder på [adresse].

I området vil der med kommuneplantillægget kunne søges om tilladelse til planlægning for boliger.

### Resumé

Efter en ændring af planloven i 2020 er det blevet muligt at søge om tilladelse ved Erhvervsministeren til at planlægge for boliger i områder med lugtgener fra virksomheder. For at kunne gøre brug af muligheden, skal der udarbejdes et kommuneplantillæg, der udpeger et område til formålet.

Der er en række betingelser: Grænseværdierne for luftforurening må ikke overskrides, området skal ligge inden for et allerede udpeget konsekvensområde for produktionserhverv, og muligheden kan kun anvendes for høje bygninger, da arealerne på terræn, herunder indgang, skal være fri for lugtgener.

[adresse] er med kommuneplantillæg 42 udlagt til produktionsvirksomheder og der er udlagt en konsekvenszone, hvor der er lugtpåvirkning. Formålet med kommuneplantillæg 101 er at udpege et område til planlægning for boliger inden for dette konsekvensområde.

Der blev gennemført en forudgående offentlig høring fra 18. maj til 8. juni 2020. Der indkom otte høringssvar.

Forslaget foreslås fremlagt offentligt i 8 uger.

### Indstilling

Det indstilles:

At 1) forslag til Tillæg nr. 101 til Kommuneplan 2017 godkendes til offentlig fremlæggelse,

At 2) bemærkninger fra den forudgående offentlige høring besvares, som det fremgår af indstillingens afsnit 5.2.

### Sagens forløb

17-02-2021 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 22-02-2021 Magistraten

Fremsendes til [adresse] med bemærkning, at Magistraten i mødet den 22. februar 2021 anbefaler, at byrådet tiltræder Magistratsafdelingen for Teknik og Miljøs indstilling af 5. februar 2021.

Borgmester Søren Nielsen deltog ikke i sagens behandling.

 10-03-2021 [adresse]
Tilbagesendes Magistratsafdelingen for Teknik og Miljø med bemærkning, at byrådet i sit møde den 10. marts 2021 har vedtaget Magistratens foranstående indstilling af 22. februar 2021.